પુલવામા હુમલાને એક વર્ષ થયુઃ શહીદોની યાદમાં સ્મારકનું ઉદ્ઘાટન - Western Times News
પુલવામા હુમલાને એક વર્ષ થયુઃ શહીદોની યાદમાં સ્મારકનું ઉદ્ઘાટન
February 14, 2020 Dy.Editor Western Times
નવીદિલ્હી, ગત વર્ષે ૧૪ ફેબ્રુઆરીના રોજ થયેલા આતંકી હુમલામાં સીઆરપીએફના ૪૦ જવાન શહીદ થયા હતા. આ જવાનાનોની યાદમાં એક સ્મારક બનાવવામાં આવ્યું છે. જેનું ઉદ્ઘાટન હુમલાની વરસી પર કરવામાં આવ્યું હતું. ગત વર્ષે ફેબ્રુઆરીમાં થયેલા પુલવામાં આતંકી હુમલામાં શહીદ ૪૦ જવાનોની યાદમાં બનાવવામાં આવેલા સ્મારકનું લેથપુરા કેમ્પમાં ઉદ્ઘાટન કરવામાં આવ્યું છે.
સીઆરપીએફના એડિશનલ ડાયરેક્ટર જનરલ જુલ્ફિકાર હસને સ્મારક સ્થળની મુલાકાત લીધા બાદ કહ્યું કે, આ તે બહાદુર જવાનોને શ્રદ્ધાંજલી આપવાની રીત છે, જેમણે હુમલામાં પોતાનો જીવ ગુમાવ્યો હતો.સ્મારકમાં એ શહીદ જવાનોના નામની સાથે તેમના ફોટા પણ રાખવામાં આવ્યા છે. આ સાથે જ સેન્ટ્રલ રિઝર્વ પોલી ફોર્સનું ધ્યેય વાક્ય 'સેવા અને નિષ્ઠા' પણ રાખવામાં આવ્યું છે.
હસને કહ્યું કે, ચોક્કસપણે આ એક દૂર્ભાગ્યપૂર્ણ ઘટના હતી અને અમે આમાંથી શીખ્યા છીંએ. અમે અમારા હિલચાલ પર હંમેશા સતર્ક હતા, પરંતુ હવે સતર્કતામાં વધારો કર્યો છે.૪૦ જવાનોના સર્વોચ્ચ બલિદાનથી દેશના દુશ્મનોને નાબૂદ કરવાનો અમારો સંકલ્પ મજબૂત બન્યો છે. 'અમારો આતંકવાદીઓ સાથે સામનો થાય એ દરમિયાન વધારાના જોશ સાથે લડીએ છીએ અને આ જ કારણે આપણા જવાનો પરના હુમલા પછી જૈશ-એ-મોહમ્મદના કમાન્ડરોને ખતમ કરવામાં સફળ રહ્યા હતા.ગયા વર્ષે ૧૪ ફેબ્રુઆરીના હુમલા બાદ સૈનિકોની હિલચાલ દરમિયાન લેવામાં આવતી સાવચેતીઓને અંગે જણાવવા તેમણે ના પાડી હતી, પરંતુ અધિકારીઓએ કહ્યું કે હવે સૈનિકોની હિલચાલ અન્ય સુરક્ષા દળો અને સેના સાથે સંકલનમાં થાય છે.
જમ્મુ-કાશ્મીર સરકારે જવાનોની હિલચાલને સરળ બનાવવા માટે અઠવાડીયામાં ૨ દિવસ ખાનગી વાહનો ચલાવવા પર પ્રતિબંધ લગાવી દીધો હતો, પરંતુ સ્થિતિ સામાન્ય થયા બાદ આદેશને રદ્દ કરી નાખ્યો હતો.જવાનોને લઇને જનારા વાહનોને બુલેટ-પ્રૂફ બનાવવાની પ્રક્રિયાને તેજ કરી દીધી અને રસ્તાઓ પર બંકર જેવા વાહના જોવા મળ્યાં હતા. આ સ્મારક તે સ્થળ નજીક સીઆરપીએફ કેમ્પની અંદર બનાવવામાં આવ્યું છે, જ્યાં જૈશ-એ-મોહમ્મદના આતંકવાદી અદીલ અહમદ ડારે વિસ્ફોટકોથી ભરેલી કારની ટક્કર જવાનોના કાફલા મારી હતી. આ હુમલામાં ૪૦ જવાન શહીદ થયા હતા. આ હુમલામાં સામેલ તમામ આતંકવાદીઓને ઠાર મારવામાં આવ્યા હતા અને જૈશ-એ-મોહમ્મદનો સ્વયંભૂ પ્રમુખ કારી યાસિરને ગત મહિને ઠાર મારવામાં આવ્યો હતો.
Previous પુલવામા શહીદોને નરેન્દ્ર મોદી, અમિત શાહએ શ્રદ્ધાંજલિ આપી
Next પૂંચમાં પાકિસ્તાન દ્વારા ફરી ગોળીબાર: એકનું મોત
સ્ટીવ સ્મિથ નંબર ૧ બેટ્‌સમેન બન્યો, કોહલી બીજા સ્થાને
February 26, 2020 Dy.Editor Western Times
હિઝબુલને ઠાર કરનારા શ્રીવાસ્તવને દિલ્હીની સ્થિતી સંભાળવાની જવાબદારી સોંપાઈ
વડોદરા શહેરના પ્રતાપનગર ખાતેની ભારતીય રેલ રાષ્ટ્રીય અકાદમીની સંસદીય રાજભાષા સમિતિના કન્વીનર પ્રો. રીટા બહુગુણા જોષી, સદસ્ય સર્વ શ્રી પ્રદિપ ટમ્ટા, શ્રી સુશીલકુમાર ગુપ્તાએ...
અમદાવાદના 609મા જન્મદિવસની ઉજવણી
26મી ફેબ્રુઆરીના રોજ વર્લ્ડ હેરિટેજ સીટી અમદાવાદના 609મા જન્મદિવસની ઉજવણી કરવામાં આવી હતી. અમદાવાદના મુખ્ય હેરિટેજ સ્થળોને દર્શાવતી કેક જલ્પા મોદી દ્વારા બનાવવામાં આવેલી જેમાં સીદી સૈયદની...
બરોડા ગ્રામીણ સ્વરોજગાર સંસ્થા દ્વારા પાટણ સબજેલ ખાતે દસ દિવસીય ફાસ્ટફૂ઼ડ સ્ટોલ ઉદ્યમી તાલીમ યોજાઈ
કેદીઓ જેલમુક્તિ બાદ સ્વરોજગાર થકી પોતાનું ગુજરાન ચલાવી શકે તે માટે યોજાયેલી તાલીમના અંતે પ્રમાણપત્રો એનાયત કરવામાં આવ્યા બરોડા આરસેટીમાં અગાઉ તાલીમ પામેલા અને હાલ...
ખેડબ્રહ્મા હાઈવે રોડ પર દબાણ દૂર કરાતા વેપારીઓ ફફડ્યા
ખેડબ્રહ્મા શહેરમાં આર.એન્ડ બી. સ્ટેટ દ્વારા હાઈવે રોડ પર દુકાન આગળ કરાયેલ દબાણો આજરોજ કરાતો વેપારીઓમાં અફરાતફરી મચી ગઇ હતી છેલ્લા બે માસથી વધુ સમયથી...
ગુજરાત બજેટ 2020ઃ શિક્ષણ માટે કુલ રૂ. 31,955 કરોડની જોગવાઇ
ગાંધીનગર, રાજ્ય સરકારે આજે 2020-21નું બજેટ રજુ કર્યું છે, જેમાં સરકારે શિક્ષણ વિભાગ માટે કુલ રૂ. ૩૧, ૯પપ કરોડની જોગવાઇની કરી છે. નાયબ મુખ્યપ્રધાન નીતિનભાઈ...